UK 1989

La 74-a Universala Kongreso de Esperanto okazis de la  ĝis la  en la marborda feria urbo Brajtono de Britio. Ĝi havis 2280 partoprenantojn el 55 landoj. Laŭ la "Kongresa Libro" estis 2010 aliĝintoj, sed laŭ kutimo multaj kongresanoj aliĝis post la tempo de la redaktado de la "Kongresa Libro" kaj eĉ surloke. 

Kadre de ĝi al Universala Esperanto-Asocio aliĝis la Landaj Asocioj Sovetrespublikara Esperantista Unio, Litova Esperanto-Asocio kaj Latvia Esperanto-Asocio. Inter la kulturaj eventoj menciindas prezento de la teatraĵo Kato sur varmega ladotegmento de Tennessee Williams fare de la aktora grupo Kia Koincido - pri ĝi ekzemple detale raportis la renoma brita gazeto The Guardian.

La Alta Protektanto estis Harold Wilson, tiama ĉefministro de Britujo. John C. Wells estis prezidanto de la L.K.K."74-a Universala Kongreso de Esperanto" (kongresa libro), Antverpeno, 1989, paĝoj nenumerita kaj 6. Krom la kutimajn servojn, la Kongresa Gazetara Servo disponigis serion da artikoloj uzeblaj por gazetara disvastigo.

La kongresa temo estis "Lingvo kaj egaleco en internacia komunikado" zorge de John Wells.

 Prelegoj 
Grava (se ne la plej grava) parto de la programo estis la prelegoj. Speciala programero estis debato pri Esperanto kaj la angla lingvo (La internacia lingvo-problemo:ĉu solvota per Esperanto, aŭ per la angla?). Defendis Esperanton John Wells kaj la anglan John Honey."74-a Universala Kongreso de Esperanto" (kongresa libro), Antverpeno, 1989, paĝo 49.

Ege ambicia estis la programo de la Internacia Kongresa Universitato, kies rektoro estis Richard H. Osborne. Nome prelegis Ingo Hofmann (Transe de la atom-epoko), Erich-Dieter Krause (Ĉu Esperanto devas pliriĉigi sian vorttrezoron?), Marjorie Boulton (Iris Murdoch), Bengt-Arne Wickström (Merkato aŭ pleno: kiel organizi la ekonomion?), Janko Ŝtruc (Fortiĝanta rolo de merkato en jugoslavia ekonomio), Petr Chrdle (Problemaro de aŭtomatigo de la ranĝodeklivoj: teorioj kaj praktikaj vidpunktoj), Lev Medvedev (Ekologia kaj geokemia signifo de plantara sorbo kaj elimino de substancoj), Arpád Mäthé (Pri la centjara Esperanto-gazetaro) kaj Povilas Jegorovas (Litova Esperanto-movado: historia skizo, nuna stato, perspektivoj)."74-a Universala Kongreso de Esperanto" (kongresa libro), Antverpeno, 1989, paĝoj 51-60.

Dua serio de prelegoj okazis kadre de la Esperantologia Konferenco. En ĝi prelegis Marjorie Boulton, A. S. Melnikov kaj Erich-Dieter Krause."74-a Universala Kongreso de Esperanto" (kongresa libro), Antverpeno, 1989, paĝo 25.

 Programoj 
Krom la programo de prelegoj kaj partikulare de la Internacia Kongresa Universitato, en la kongresa libro oni montris informon por interno de la UK pri Tago de la Lernejo (kunordigita de Stefan MacGill), Asembleo de Fakaj Asocioj, Pedagogia Forumo, pri la 25-a Internacia Infana Kongreseto de la  ĝis la  en Brajtono mem kaj pri la Interreligia Kunveno Esperantista (IRKE)."74-a Universala Kongreso de Esperanto" (kongresa libro), Antverpeno, 1989, paĝoj 63-64.

Krom la prelegoserioj, okazis filmoprezentoj, Internacia arta vespero, Nacia vespero, kunsidoj pri diversaj aferoj, kurso de angla (zorge de Alison Williams) kaj de la kimra (zorge de John Wells), prelegoj pri Britujo kaj la kunvenoj de tre diversaj fakaj asocioj.

 Distraĵoj 
 La mantelo en traduko kaj reĝisorado de Norman Lock.
 Kiel amas la aliuloj de Alan Ayckbourn en traduko de William Auld.
 Kato sur varmega ladotegmento de Tennessee Williams fare de la aktora grupo Kia Koincido - pri ĝi ekzemple detale raportis la renoma brita gazeto The Guardian."74-a Universala Kongreso de Esperanto" (kongresa libro), Antverpeno, 1989, paĝoj 61-62.

 Notoj 

 Eksteraj ligiloj 
 Kompleta teksto de "Der Esperantist - Numero 158, Junio (1989)" Tre kompleta informo pri la kongreso el diversaj informantoj

Kategorio:Esperanto-renkontiĝoj en 1989
Kategorio:1989 en Britio
Kategorio:Esperanto-renkontiĝoj en Britio